Publication: Magyar Közlöny
Issue: MK-2003-133 (Year: 2003, Number: 133)
Era: 1990-2004
Section: 4. A szabálysértésekrõl szóló 1999. évi LXIX. törvény
Paragraph Index: 226

4. A szabálysértésekrõl szóló 1999. évi LXIX. törvény (a továbbiakban: Sztv.) 1. § (1) bekezdése szerint szabálysértés az a jogellenes, tevékenységben vagy mulasztásban megnyilvánuló cselekmény, amelyet törvény, kormányrendelet vagy önkormányzati rendelet szabálysértésnek nyilvánít, s amelynek elkövetõit az e törvényben meghatározott joghátrány fenyeget. Az Alkotmánybíróság az Sztv. egyes rendelkezései alkotmányossági vizsgálata tárgyában hozott 63/1997. (XII. 11.) AB határozatban úgy foglalt állást, hogy a szabálysértés a közigazgatás-ellenes magatartások, illetõleg az emberi együttélés szabályait sértõ magatartás, az ún. kriminális cselekmények szankcionálására hivatott jogintézmény. (ABH 1997, 365, 367—368.) Az Ör. a kereskedelmi és szolgáltatási egységek használói, valamint az egyéb gazdálkodó szervekre nézve az indítványozó által említett közszolgáltatás igénybevételének kötelezettségét állapítja meg. A közszolgáltatás megszervezése és fenntartása a helyi önkormányzat törvényben elõírt [Hgt. 21. § (1) bekezdése] kötelezõ feladata. Az Sztv. hivatkozott elõírása szerint önkormányzati rendelet jogellenes cselekményt szabálysértésnek nyilváníthat, és e cselekmények elkövetõit az Sztv.-ben meghatározott joghátránnyal fenyegetheti. Az Ör. támadott rendelkezése a köztisztasági közszolgáltatás teljesítésének elõsegítését szolgálja. A kötelezõ szemétszállítási szolgáltatáshoz mint közszolgáltatás megvalósításához kapcsolódó egyik nélkülözhetetlen elem a szerzõdési feltételek megállapítása. A szerzõdés megkötéséhez közérdek fûzõdik, hiszen a közegészségügyi, járványügyi veszélyek megelõzése, a települési tisztaság biztosítása a települési lakóközösség egésze szempontjából védendõ fontos érdek. Ennek elmulasztása 2003/133. szám olyan közigazgatás-ellenes magatartás, amelynek közjogi (szabálysértési) szankcióval történõ fenyegetése a szabálysértés intézményével összeegyeztethetõ, annak egyik lényegi kritériuma. Az Alkotmánybíróság álláspontja az, hogy az Ör. támadott rendelkezése szerinti szabálysértéssé nyilvánítás nem a Ptk. 206. § (1) bekezdés elsõ mondata szerinti polgári jogi keresetindítás lehetõségét „váltja ki” (a felek és jogszabály eltérõ megállapodása hiányában a szerzõdést a bíróság létrehozhatja), nem a perindítás helyett alkalmazható eszköz. Az ismertetett rendelkezések alapján megállapítható, hogy a polgári jogi és a közigazgatási jellegû jogi eszközök egymás mellett, külön-külön is igénybe vehetõk. A szerzõdéskötési kötelezettség elmulasztásának mint közösségellenes, ezáltal közigazgatás-ellenes magatartásnak a közjogi szankcionálása és az Ör.-beli szabálysértéssé nyilvánítás tehát nem alkotmányellenes. A szerzõdés létrehozására a szerzõdési vitát illetõen polgári peres eljárás kezdeményezhetõ, melynek során a Ptk. 206. § (1) bekezdése szerint a bíróság a szerzõdést létrehozhatja, tartalmát megállapíthatja, vagyis a törvény biztosítja a személyeknek az õket megilletõ jogok szabad gyakorlását, e jogok társadalmi rendeltetésének megfelelõen, egyezõen a Ptk. 2. §

Source: https://magyarkozlony.hu/hivatalos-lapok/f5d69ae57bb3806e09f99cf1a12d09e643011e19/dokumentumok/7e7f7696bce4b7e671957367c6c486f808d253f3/letoltes